**ΠΟΛΙΤΙΚΗ ΠΡΟΣΤΑΣΙΑΣ**

**ΤΩΝ ΠΡΟΣΩΠΙΚΩΝ ΔΕΔΟΜΕΝΩΝ**

**ΕΚΔΟΣΗ 01**

**ΑΘΗΝΑ 19/11/2018**

|  |  |
| --- | --- |
|  |  |
| Τίτλος | Πολιτική Προστασίας Προσωπικών Δεδομένων |
| Σχετίζεται με | Γενικός Κανονισμός GDPR (2016/679 ΕΕ) |
| Έκδοση | 1.0 |
| Ημ/νία έκδοσης | 19/11/2018 |
| Ημ/νία αποδοχής |  |
| Δημιουργήθηκε από | KAPA DATA CONSULTING |
| Αποδεκτή από | ΠΑΝΕΛΛΗΝΙΟ ΦΑΡΜΑΚΕΥΤΙΚΟ ΣΥΛΛΟΓΟ |

**Ιστορικό αλλαγών**

|  |  |  |
| --- | --- | --- |
| Ημερομηνία | Έκδοση | Περιγραφή |
| 19/11/2018 | 1.0 | 1η έκδοση |
|  |  |  |

Πίνακας περιεχομένων

[1. Εισαγωγή 4](#_Toc529790542)

[2. Σκοπός 4](#_Toc529790543)

[3. Πεδίο Εφαρμογής 4](#_Toc529790544)

[4. Είδος Πρόσβασης 4](#_Toc529790545)

[5. Πολιτική 4](#_Toc529790546)

[5.1. Γενικές αρχές 5](#_Toc529790547)

[5.2. Συλλογή & Επεξεργασία προσωπικών δεδομένων 5](#_Toc529790548)

[5.2.1 Σκοπός συλλογής και επεξεργασίας προσωπικών δεδομένων 6](#_Toc529790549)

[5.2.2 Νομιμότητα της Επεξεργασίας 6](#_Toc529790550)

[5.2.3 Συγκατάθεση Υποκειμένου των Δεδομένων 7](#_Toc529790551)

[5.2.4 Κοινοποίηση Προσωπικών Δεδομένων σε Τρίτα Μέρη - Αποδέκτες 7](#_Toc529790552)

[5.3. Ασφάλεια προσωπικών δεδομένων 8](#_Toc529790553)

[5.4. Δεδομένα Ανηλίκων 8](#_Toc529790554)

[5.5. Διαβιβάσεις Προσωπικών Δεδομένων σε Τρίτες Χώρες Εντός & Εκτός της Ε.Ε. 9](#_Toc529790555)

[6. Χρόνος Διατήρησης, Καταστροφής των Δεδομένων 9](#_Toc529790556)

[7. Δικαιώματα Υποκειμένου των Δεδομένων 9](#_Toc529790557)

[8. Βασικοί ορισμοί και ακρωνύμια 10](#_Toc529790558)

[9. Στοιχεία Επικοινωνίας 11](#_Toc529790559)

## Εισαγωγή

Ο Πανελλήνιος Φαρμακευτικός Σύλλογος, στο εξής Π.Φ.Σ., είναι Νομικό Πρόσωπο Δημοσίου Δικαίου, εδρεύει στην Αθήνα και διέπεται από τις διατάξεις που ισχύουν κάθε φορά για τον Πανελλήνιο Φαρμακευτικό Σύλλογο και γενικά τα Ν.Π.Δ.Δ., καθώς επίσης και από τις διατάξεις του ισχύοντος Εσωτερικού Κανονισμού του.

Ο Κανονισμός (ΕΕ) 2016/679 κατοχυρώνει τα δικαιώματά σας ως φυσικά πρόσωπα (Υποκείμενα των δεδομένων), όσον αφορά την επεξεργασία των προσωπικών σας δεδομένων, ενώ ταυτόχρονα θέτει συγκεκριμένες υποχρεώσεις σε όσους χειρίζονται τις προσωπικές σας πληροφορίες (Υπεύθυνους επεξεργασίας).

Ο Π.Φ.Σ. λαμβάνει σοβαρά υπόψη την προστασία της ιδιωτικότητας και την ασφάλεια των δεδομένων των φυσικών προσώπων. Για το λόγο αυτό έχουμε συμμορφωθεί με τον Γενικό Κανονισμό και ακολουθούμε με αυστηρότητα την ακόλουθη Πολιτική Προστασίας Προσωπικών Δεδομένων, η οποία διασφαλίζει την ασφάλεια των δεδομένων σας κατά την επεξεργασία τους και τηρεί απαρέγκλιτα το ισχύον νομοθετικό πλαίσιο.

## Σκοπός

Η παρούσα Πολιτική Προστασίας Προσωπικών Δεδομένων είναι απολύτως συμβατή με τον Ευρωπαϊκό Κανονισμό για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα (ΕΕ/2016/679) και την Ελληνική Νομοθεσία και αποσκοπεί στο να περιγράψει το πλαίσιο, βάσει του οποίου συλλέγουμε, διατηρούμε και χρησιμοποιούμε τα δεδομένα σας, υπό την ιδιότητά σας ως φαρμακοποιούς, προκειμένου να εκπληρώσουμε τους σκοπούς λειτουργίας και δράσης μας.

Ο Π.Φ.Σ. σας προσκαλεί να διαβάσετε προσεκτικά αυτή την Πολιτική περί Προστασίας Προσωπικών Δεδομένων, η οποία περιγράφει το πλαίσιο επεξεργασίας προσωπικών δεδομένων και εξηγεί τα δικαιώματά σας και τις υποχρεώσεις μας.

Ο Π.Φ.Σ. επισημαίνει ότι ενδέχεται να αλλάζει, να τροποποιεί, να προσθέτει, να καταργεί ή να ενημερώνει αυτήν την Πολιτική περί Προστασίας Προσωπικών Δεδομένων σε περίπτωση αλλαγής της νομοθεσίας.

## Πεδίο Εφαρμογής

Το παρόν έγγραφο αφορά την επεξεργασία δεδομένων προσωπικού χαρακτήρα των αποδεκτών των υπηρεσιών και δράσεών μας και των εν γένει συναλλασσόμενων με εμάς, κυρίως των Φαρμακοποιών, αλλά και των μελών της οικογένειάς τους.

## Είδος Πρόσβασης

Το παρόν έγγραφο είναι ελεύθερο σε πρόσβαση, απ’ όλα τα επηρεαζόμενα Υποκείμενα.

## Πολιτική

## Γενικές αρχές

Οι ακόλουθες αρχές εστιάζουν στο θέμα της προστασίας των προσωπικών δεδομένων και ακολουθούνται πιστά από τον Π.Φ.Σ. κατά την επεξεργασία των δεδομένων σας:

* *Νομιμότητα, αντικειμενικότητα και διαφάνεια κατά την επεξεργασία:* Ο Π.Φ.Σ. επεξεργάζεται τα προσωπικά δεδομένα νόμιμα, αντικειμενικά και με διαφάνεια απέναντι στα Υποκείμενα των δεδομένων.
* *Περιορισμός του σκοπού της επεξεργασίας:* Τα προσωπικά δεδομένα συλλέγονται μόνο για ειδικούς, ρητούς και νόμιμους σκοπούς και δεν υφίστανται επεξεργασία για κανέναν άλλο σκοπό.
* *Ελαχιστοποίηση των υπό επεξεργασία δεδομένων:* Ο Π.Φ.Σ. τηρεί τα ακριβή προσωπικά δεδομένα των Υποκειμένων και μεριμνά, ώστε η τήρησή τους να περιορίζεται σε ό, τι είναι απαραίτητο σε σχέση με τους σκοπούς επεξεργασίας. Παράλληλα, εφαρμόζει τα κατάλληλα τεχνικά μέτρα προκειμένου να επιτευχθούν οι ανωτέρω στόχοι.
* *Ακρίβεια και επικαιροποίηση των υπό επεξεργασία δεδομένων:* Τα προσωπικά δεδομένα που διατηρεί ο Π.Φ.Σ. είναι ακριβή και επικαιροποιημένα. Λαμβάνουν δε, χώρα ενέργειες ώστε να εξασφαλιστεί ότι τα προσωπικά δεδομένα που είναι ανακριβή, σε σχέση με τους σκοπούς για τους οποίους υφίστανται η επεξεργασία, διαγράφονται ή διορθώνονται σε εύλογο χρόνο κατόπιν επικοινωνίας με εσάς.
* *Ακεραιότητα και εμπιστευτικότητα κατά την επεξεργασία:* Λαμβάνοντας υπόψη το τεχνολογικό επίπεδο και άλλα διαθέσιμα μέτρα ασφαλείας, το κόστος εφαρμογής, καθώς και τη πιθανότητα και σοβαρότητα των κινδύνων για τα προσωπικά δεδομένα, ο Π.Φ.Σ. χρησιμοποιεί κατάλληλα τεχνικά ή οργανωτικά μέτρα για την επεξεργασία των Προσωπικών Δεδομένων, με τρόπο που εγγυάται την ενδεδειγμένη ασφάλεια των δεδομένων προσωπικού χαρακτήρα και την προστασία τους απέναντι σε τυχαία καταστροφή, απώλεια, φθορά, μη εξουσιοδοτημένη ή παράνομη επεξεργασία τους.
* *Περιορισμός του χρόνου διατήρησης/αποθήκευσης:* Τα προσωπικά δεδομένα τηρούνται για χρόνο όχι μεγαλύτερο από αυτόν που είναι απαραίτητος για τους σκοπούς, για τους οποίους ο Π.Φ.Σ. τα επεξεργάζεται υπό την επιφύλαξη της κείμενης νομοθεσίας.
* *Λογοδοσία:* Ο Π.Φ.Σ. φέρει την ευθύνη και είναι σε θέση να αποδείξει τη συμμόρφωση με το Γενικό Κανονισμό για την Προστασία Δεδομένων στην αρμόδια Αρχή Προστασίας Δεδομένων Προσωπικού Χαρακτήρα.

## Συλλογή & Επεξεργασία προσωπικών δεδομένων

Ως «Προσωπικά Δεδομένα» νοούνται όλες οι πληροφορίες ή συνδυασμός πληροφοριών που θα μπορούσε να ταυτοποιήσει άμεσα (π.χ. το ονοματεπώνυμό σας) ή έμμεσα (π.χ. μοναδικός αριθμός δελτίου ταυτότητας) ένα συγκεκριμένο άτομο. Αυτό σημαίνει ότι τα προσωπικά δεδομένα περιλαμβάνουν στοιχεία όπως διεύθυνση ηλεκτρονικού ταχυδρομείου/ διεύθυνση κατοικίας/ αριθμό κινητού τηλεφώνου, ονόματα χρήστη, φωτογραφίες προφίλ, προσωπικές προτιμήσεις και αγοραστικές συνήθειες, πληροφορίες οικονομικής φύσης και πληροφορίες κοινωνικής πρόνοιας).

Η συλλογή των δεδομένων προσωπικού χαρακτήρα γίνεται τόσο από τα ίδια τα Υποκείμενα των Δεδομένων (Φαρμακοποιούς, μέλη της οικογένειάς τους) όσο και από Τρίτους (Φαρμακευτικοί Σύλλογοι Χώρας). Τα δεδομένα αυτά ενδέχεται να παρέχονται στον Π.Φ.Σ. απευθείας από τα Υποκείμενα (π.χ. όταν επικοινωνείτε μαζί μας μέσω της φόρμας επικοινωνίας της ηλεκτρονικής μας ιστοσελίδας, όταν αιτείστε την παροχή των υπηρεσιών μας), είτε να συλλέγονται από τον Π.Φ.Σ. (π.χ. με τη χρήση cookies για να κατανοήσει πώς χρησιμοποιούν τον ισότοπό του), είτε να λαμβάνονται από τα τρίτα μέρη (κυρίως Φαρμακευτικοί Σύλλογοι Χώρας).

Ο Π.Φ.Σ. συλλέγει μόνον εκείνα τα προσωπικά δεδομένα που είναι απαραίτητα προκειμένου να ικανοποιηθούν τα αιτήματα για την παροχή των υπηρεσιών του και να εκπληρωθούν οι σκοποί λειτουργίας του. Όπου αναζητούνται πρόσθετες, προαιρετικές πληροφορίες, τα Υποκείμενα των δεδομένων ενημερώνονται σχετικά κατά τη στιγμή της συλλογής των δεδομένων και λαμβάνεται η συγκατάθεσή τους.

Ειδικότερα, προκειμένου ο Π.Φ.Σ. να δραστηριοποιείται και να παρέχει τις υπηρεσίες της, λαμβάνει από τους Φαρμακοποιούς ή τα μέλη της οικογένειάς τους προσωπικά δεδομένα, όπως:

* Ονοματεπώνυμο
* Τηλέφωνο επικοινωνίας
* Διεύθυνση Ηλεκτρονικού Ταχυδρομείου
* Αριθμό Δελτίου Ταυτότητας
* Οικογενειακή κατάσταση
* Φύλο
* Πατρώνυμο/Μητρώνυμο
* Ηλικία
* Ημερομηνία λήψης πτυχίου/ Πανεπιστήμιο από το οποίο αποφοιτήσατε
* Αριθμός Άδειας Ασκήσεως Επαγγέλματος/Ημερομηνία Έκδοσής της
* Διεύθυνση φαρμακείου
* Ιστορικό λειτουργίας Φαρμακείου

Σε περίπτωση που επιλέξετε να εγγραφείτε ή να συνδεθείτε στην ιστοσελίδα του Π.Φ.Σ. χρησιμοποιώντας τρίτη υπηρεσία μοναδικής εγγραφής που πιστοποιεί την ταυτότητά σας και συνδέει τις πληροφορίες σύνδεσής σας σε μέσα κοινωνικής δικτύωσης (π.χ. LinkedIn, Facebook, Google ή Twitter) με τον Π.Φ.Σ., συλλέγονται τυχόν πληροφορίες ή περιεχόμενο που χρειάζονται για την εγγραφή ή σύνδεση, για τα οποία έχετε δώσει στον πάροχο του μέσου κοινωνικής δικτύωσης την άδεια να μοιραστεί με εμάς, όπως το όνομά σας και τη διεύθυνση του ηλεκτρονικού ταχυδρομείου σας. Η συλλογή άλλων πληροφοριών μπορεί να εξαρτάται από τις ρυθμίσεις απορρήτου που έχετε καθορίσει με τον πάροχο του μέσου κοινωνικής δικτύωσης, οπότε παρακαλείστε να μελετήσετε τη δήλωση ή πολιτική απορρήτου της σχετικής υπηρεσίας.

## 5.2.1 Σκοπός συλλογής και επεξεργασίας προσωπικών δεδομένων

Ο Π.Φ.Σ. μπορεί να συλλέγει και να επεξεργάζεται τα ανωτέρω δεδομένα προσωπικού χαρακτήρα για τους κατωτέρω αναφερόμενους ενδεικτικά σκοπούς, όπως αναφέρονται στο άρθρο 52 του ν. 3601/1928, όπως τροποποιήθηκε και ισχύει:

i. Την εποπτεία επί της λειτουργίας των Φαρµακευτικών Συλλόγων της χώρας και την εφαρµογή της εκάστοτε ισχυούσας φαρµακευτικής νοµοθεσίας.

ii. Τον καθορισµό των εθίµων του επαγγέλµατος και την κατάρτιση Κώδικα Ελληνικής Φαρµακευτικής ∆εοντολογίας.

iii. Την γνωμοδότηση και την υποβολή προτάσεων επί φαρμακευτικών θεμάτων προς το αρμόδιο Υπουργείο.

iv. Την έκδοση περιοδικού με στόχο την πληρέστερη επιστηµονική και επαγγελµατική επικοινωνία των Φαρµακευτικών Συλλόγων του Κράτους .

v. Την ίδρυση ταµείου συντάξεων ασφαλείας ή αυτασφαλείας και την εν γένει διοργάνωση της αλληλοβοηθείας ή βοηθείας των φαρµακοποιών ή και των οικογενειών αυτών.

vi. Την οργάνωση Φαρµακευτικών Συνεδρίων. Την διεξαγωγή διαλέξεων και εκδηλώσεων στο κατάστημα του Π.Φ.Σ. ή άλλη κατάλληλη αίθουσα για θέματα που ανάγονται στον κύκλο των φαρμακευτικών θεμάτων, ή του ευρύτερου επιστημονικού, πολιτιστικού και κοινωνικού ενδιαφέροντος, τόσο για φαρμακοποιούς, όσο και για το κοινό.

vii. Την προαγωγή των οικονομικών συμφερόντων των φαρμακοποιών - μελών των Φαρμακευτικών Συλλόγων της Χώρας με τη δημιουργία κεφαλαίου αποζημίωσης λόγω εξόδου από το επάγγελμα.

## 5.2.2 Νομιμότητα της Επεξεργασίας

Η νομική βάση για την επεξεργασία των δεδομένων προσωπικού χαρακτήρα είναι:

1. Η εκπλήρωση καθήκοντος που εκτελείται προς το δημόσιο συμφέρον ή κατά την άσκηση δημόσιας εξουσίας που έχει ανατεθεί στον Π.Φ.Σ. με την κείμενη νονοθεσία.
2. Η συμμόρφωση του Π.Φ.Σ. με έννομη υποχρέωση απορρέουσα από την ισχύουσα εθνική ή κοινοτική νομοθεσία.
3. Η συγκατάθεση του Υποκειμένου των Δεδομένων. Στην περίπτωση αυτή η συγκατάθεση που δίνεται είναι ειδική, ρητή και σαφής, και αναφέρεται σε έναν ή περισσότερους συγκεκριμένους σκοπούς, υπό την προϋπόθεση ότι η επεξεργασία δε θεμελιώνεται σε κάποια εκ των ανωτέρω υπό 1-4 αναφερόμενων νομίμων βάσεων.

## 5.2.3 Συγκατάθεση Υποκειμένου των Δεδομένων

Στις περιπτώσεις κατά τις οποίες η επεξεργασία των προσωπικών δεδομένων γίνεται βάσει της χορηγηθείσας από εσάς συγκατάθεσης (έντυπο συγκατάθεσης), τηρείται αντίγραφο αυτής με όλα τα στοιχεία που περιλαμβάνονται σε αυτήν, προς απόδειξη της χορήγησής της και προς διευκόλυνση σε περίπτωση, που ζητηθεί η ανάκληση αυτής. Η συγκατάθεση χορηγείται για σαφείς και διακριτούς σκοπούς επεξεργασίας, οι οποίοι έχουν γνωστοποιηθεί εκ των προτέρων και από τη στιγμή που τη χορηγείτε έχετε λάβει πλήρη γνώση αυτών.

Στην περίπτωση αυτή, έχετε το δικαίωμα ανάκλησης της συγκατάθεσής σας ανά πάσα στιγμή, η σχετική δε ανάκληση δεν θίγει τη νομιμότητα της επεξεργασίας που βασίστηκε στη συγκατάθεση προ της ανάκλησής της. Η ανάκληση διενεργείται με σχετικό έγγραφο που υποβάλλεται, εγγράφως ή ηλεκτρονικά, στον Σύλλογο και ισχύει από την ημερομηνία υποβολής του και εφεξής.

## 5.2.4 Κοινοποίηση Προσωπικών Δεδομένων σε Τρίτα Μέρη - Αποδέκτες

Ενδέχεται ο Π.Φ.Σ. να συμβάλλεται με τρίτα πρόσωπα – εξωτερικούς συνεργάτες για την εκπλήρωση των υπηρεσιών του. Σε αυτούς μπορεί να κοινοποιούνται δεδομένα προσωπικού χαρακτήρα προκειμένου να υλοποιηθεί το εκάστοτε έργο. Η επεξεργασία δεδομένων προσωπικού χαρακτήρα που αναλαμβάνουν τα τρίτα μέρη στο πλαίσιο αυτής της συνεργασίας διενεργείται για λογαριασμό του Π.Φ.Σ., δρουν δηλαδή ως Εκτελούντες ή περαιτέρω εκτελούντες την επεξεργασία.

Ο Π.Φ.Σ. επιδιώκει την χρησιμοποίηση μόνον Εκτελούντων την επεξεργασία που παρέχουν επαρκείς διαβεβαιώσεις για την εφαρμογή κατάλληλων τεχνικών και οργανωτικών μέτρων, κατά τρόπο ώστε η επεξεργασία να πληροί τις απαιτήσεις του ΓΚΠΔ και του εκάστοτε ισχύοντος νομοθετικού και κανονιστικού πλαισίου, καθώς και να διασφαλίζεται η προστασία των δικαιωμάτων σας.

Η κατά τα ανωτέρω ανάθεση γίνεται δυνάμει έγγραφης σύμβασης που υπογράφεται μεταξύ του Π.Φ.Σ. και του Εκτελούντος την επεξεργασία, η οποία δεσμεύει τον τελευταίο απέναντι στον Π.Φ.Σ. και καθορίζει, κατ' ελάχιστο, μεταξύ άλλων, το αντικείμενο και τη διάρκεια της επεξεργασίας, τη φύση και τον σκοπό της επεξεργασίας, το είδος των δεδομένων προσωπικού χαρακτήρα, τα οποία λαμβάνουν από τον Π.Φ.Σ. και τις κατηγορίες των Υποκειμένων των δεδομένων, στα οποία ανήκουν, καθώς και τις υποχρεώσεις και τα δικαιώματα του Π.Φ.Σ..

Επιπροσθέτως, δεδομένα προσωπικού χαρακτήρα ενδέχεται να κοινοποιηθούν σε Κρατικές Αρχές και Φορείς, όπου αυτό απαιτείται από ειδική διάταξη νόμου της εθνικής ή κοινοτικής νομοθεσίας.

## Ασφάλεια προσωπικών δεδομένων

Ο Π.Φ.Σ. εφαρμόζει, τόσο κατά τη στιγμή του καθορισμού των μέσων επεξεργασίας των δεδομένων όσο και κατά τη στιγμή της επεξεργασίας, κατάλληλα τεχνικά και οργανωτικά μέτρα, σχεδιασμένα για την εφαρμογή των αρχών προστασίας των δεδομένων, τα οποία φροντίζει, ώστε να πληρούν σε διαρκή βάση τις απαιτήσεις του ΓΚΠΔ και να προστατεύουν τα δικαιώματα των πελατών της ως υποκειμένων των δεδομένων προσωπικού χαρακτήρα. Τέτοια μέτρα είναι:

* Ελαχιστοποίηση των υπό επεξεργασία δεδομένων, δηλαδή ο Π.Φ.Σ. συλλέγει και επεξεργάζεται μόνο τα δεδομένα προσωπικού χαρακτήρα που είναι απολύτως απαραίτητα για τους σκοπούς της επεξεργασίας,
* Περιορισμός της πρόσβασης στα δεδομένα, μόνο στα πρόσωπα που τα χρειάζονται για την ορθή και σύννομη εκτέλεση των ανατεθειμένων σε αυτά υποχρεώσεων/καθηκόντων και μόνο στο μέτρο και στον βαθμό που η πρόσβαση είναι αναγκαία,
* Δοκιμές και έλεγχοι σε διαρκή βάση ως προς την επάρκεια των διαδικασιών επεξεργασίας δεδομένων προσωπικού χαρακτήρα και των οργανωτικών και τεχνικών μέτρων που εφαρμόζονται,
* Άμεση δυνατότητα άσκησης δικαιωμάτων σας μέσω κατάλληλων προς τούτο εντύπων, τα οποία διατίθενται στο κατάστημα του Συλλόγου αλλά και στην ιστοσελίδα μας,
* Ψευδωνυμοποίηση, εφόσον δεν απαιτείται για την εξυπηρέτηση των σκοπών της επεξεργασίας, τα δεδομένα κρατούνται κατά τρόπο, ώστε να μην μπορούν πλέον να αποδοθούν σε συγκεκριμένο Υποκείμενο χωρίς τη χρήση συμπληρωματικών πληροφοριών, εφόσον οι εν λόγω συμπληρωματικές πληροφορίες διατηρούνται χωριστά και υπόκεινται σε τεχνικά και οργανωτικά μέτρα προκειμένου να διασφαλιστεί ότι δεν μπορούν να αποδοθούν σε ταυτοποιημένο ή ταυτοποιήσιμο φυσικό πρόσωπο.

## Δεδομένα Ανηλίκων

Η τυχόν επεξεργασία δεδομένων προσωπικού χαρακτήρα που αφορούν σε ανήλικους εκτελείται με την αυστηρή προϋπόθεση της προηγούμενης συγκατάθεσης των γονέων ή των ασκούντων την γονική μέριμνα αυτών, σύμφωνα με τα ειδικότερα οριζόμενα από την εκάστοτε ισχύουσα νομοθεσία.

## Διαβιβάσεις Προσωπικών Δεδομένων σε Τρίτες Χώρες Εντός & Εκτός της Ε.Ε.

Ο Π.Φ.Σ. δεν διαβιβάζει δεδομένα προσωπικού χαρακτήρα σε τρίτες χώρες εντός ή/και εκτός της Ε.Ε..

Η τυχόν διαβίβαση δεδομένων προσωπικού χαρακτήρα προς τρίτη χώρα ή διεθνή οργανισμό μπορεί να πραγματοποιηθεί από τον Π.Φ.Σ. μόνο εφόσον διασφαλίζεται επαρκές επίπεδο προστασίας στην τρίτη χώρα ή στον διεθνή οργανισμό (π.χ. να έχει εκδοθεί σχετική «Απόφαση Επάρκειας» από την Ευρωπαϊκή Επιτροπή).

Σε διαφορετική περίπτωση, ο Π.Φ.Σ. εγγυάται ότι θα διενεργεί τη διαβίβαση δεδομένων προσωπικού χαρακτήρα σε τρίτη χώρα ή διεθνή οργανισμό, μόνο μετά από πλήρη ενημέρωση του Υποκειμένου των Δεδομένων και λήψη σχετικής Συγκατάθεσης.

## Χρόνος Διατήρησης, Καταστροφής των Δεδομένων

Τα προσωπικά σας δεδομένα διατηρούνται μόνο για το εύλογο χρονικό διάστημα, το οποίο καθορίζεται από την ανάγκη που εξυπηρετεί ο κάθε σκοπός επεξεργασίας, και σύμφωνα με την κείμενη νομοθεσία σχετικά με τον χρόνο διατήρησης και την καταστροφή εγγράφων στα Ν.Π.Δ.Δ., τις προβλεπόμενες παραγραφές δικαιωμάτων και αξιώσεων, αλλά και τα δικά σας έννομα συμφέροντα.

Στις περιπτώσεις που η επεξεργασία των προσωπικών σας δεδομένων γίνεται βάσει της χορηγηθείσας από εσάς συγκατάθεσης, ο χρόνος τήρησης καθορίζεται από την δυνατότητα ανάκλησης αυτής. Από τη στιγμή που θα ανακαλέσετε τη συγκατάθεσή σας, διαγράφονται και τα σχετικά προσωπικά σας δεδομένα.

Εφόσον παρέλθει το χρονικό διάστημα που απαιτείται να διατηρηθούν από τον Π.Φ.Σ. τα δεδομένα προσωπικού χαρακτήρα, αυτά καταστρέφονται αποτελεσματικά τόσο από τα ηλεκτρονικά όσο και από τα φυσικά αρχεία, είτε μέσω ολοκληρωτικής διαγραφής από τον server του Π.Φ.Σ., είτε μέσω καταστροφής των εγγράφων.

## Δικαιώματα Υποκειμένου των Δεδομένων

Σύμφωνα με την ισχύουσα νομοθεσία για την προστασία των δεδομένων προσωπικού χαρακτήρα, έχετε ορισμένα δικαιώματα ως «Υποκείμενα των δεδομένων». Παραθέτουμε τα δικαιώματά σας παρακάτω.

* **Δικαίωμα πρόσβασης**. Έχετε το δικαίωμα πρόσβασης στα δεδομένα σας προσωπικού χαρακτήρα που χειριζόμαστε και πληροφόρησής σας. Έχετε επίσης το δικαίωμα να λαμβάνετε ορισμένες πληροφορίες σχετικά με το πώς επεξεργαζόμαστε τα δεδομένα προσωπικού χαρακτήρα.
* **Δικαίωμα διόρθωσης**. Έχετε το δικαίωμα να διορθώσετε τα ανακριβή δεδομένα σας προσωπικού χαρακτήρα και να τα συμπληρώσετε, όπου αυτά είναι ελλιπή.
* **Δικαίωμα διαγραφής**. Υπό ορισμένες περιστάσεις, δικαιούστε τη διαγραφή των δεδομένων σας προσωπικού χαρακτήρα. Πρόκειται για το επονομαζόμενο «δικαίωμα στη λήθη». Επισημαίνεται ότι δεν πρόκειται για απόλυτο δικαίωμα, καθώς ενδέχεται να έχουμε νομικούς ή βάσιμους λόγους να διατηρήσουμε τα προσωπικά δεδομένα σας.
* **Δικαίωμα περιορισμού επεξεργασίας**. Υπό ορισμένες περιστάσεις, δικαιούστε να περιορίσετε τον τρόπο που χρησιμοποιούμε τα δεδομένα σας προσωπικού χαρακτήρα.  Το εν λόγω δικαίωμα σημαίνει ότι η επεξεργασία των δεδομένων σας από εμάς υπόκειται σε περιορισμούς και, συνεπώς, μπορούμε να τα αποθηκεύσουμε αλλά δεν μπορούμε να τα χρησιμοποιήσουμε ούτε να τα επεξεργαστούμε περαιτέρω.
* **Δικαίωμα στη φορητότητα των δεδομένων**. Δικαιούστε να λάβετε τα δεδομένα σας προσωπικού χαρακτήρα (ή να σταλούν τα δεδομένα σας προσωπικού χαρακτήρα απευθείας σε άλλον Υπεύθυνο Επεξεργασίας δεδομένων. Αυτό ισχύει μόνο στην περίπτωση δεδομένων που εσείς έχετε παράσχει και η επεξεργασία βασίζεται σε κάποια σύμβαση ή τη συγκατάθεσή σας και η εν λόγω επεξεργασία πραγματοποιείται με αυτοματοποιημένα μέσα).
* **Δικαίωμα υποβολής καταγγελίας σε εποπτική αρχή. Έχετε το δικαίωμα να επικοινωνήσετε με την Αρχή Προστασίας Δεδομένων Προσωπικού Χαρακτήρα και να υποβάλετε καταγγελία σχετικά με τις πρακτικές προστασίας δεδομένων που ακολουθούνται από τον Π.Φ.Σ..**

**Για την άσκηση των ανωτέρω δικαιωμάτων σας μπορείτε να απευθυνθείτε στον Π.Φ.Σ., ώστε να σας αποστείλει το κατάλληλο έντυπο/ αίτηση. Ο Π.Φ.Σ. οφείλει να ανταποκρίνεται στο αίτημά σας μέσα σε προθεσμία 2 μηνών.**

## Απόκριση σε Περιστατικά Παραβίασης Προσωπικών Δεδομένων

Όταν ο Π.Φ.Σ. πληροφορηθεί μία ενδεχόμενη ή πραγματική παραβίαση προσωπικών δεδομένων θα διεξάγει άμεσα εσωτερικό έλεγχο και θα λάβει τα κατάλληλα μέτρα αποκατάστασης σε εύλογο χρόνο, σύμφωνα με την Πολιτική Παραβίασης Προσωπικών Δεδομένων. Όταν υφίσταται κίνδυνος για τα δικαιώματα και ελευθερίες των Υποκειμένων δεδομένων, ο Π.Φ.Σ. οφείλει να γνωστοποιήσει το περιστατικό παραβίασης στην Αρχή αμελλητί και σε κάθε περίπτωση, εντός 72 ωρών.

## Βασικοί ορισμοί και ακρωνύμια

«*αποδέκτης*»: το φυσικό ή νομικό πρόσωπο, η δημόσια αρχή, η υπηρεσία ή άλλος φορέας, στα οποία κοινολογούνται τα δεδομένα προσωπικού χαρακτήρα, είτε πρόκειται για τρίτον είτε όχι.

«*δεδομένα προσωπικού χαρακτήρα*»: κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο («Υποκείμενο των δεδομένων»)· το ταυτοποιήσιμο φυσικό πρόσωπο είναι εκείνο του οποίου η ταυτότητα μπορεί να εξακριβωθεί, άμεσα ή έμμεσα.

«*Εκτελών την επεξεργασία*»: το φυσικό ή νομικό πρόσωπο που επεξεργάζεται δεδομένα προσωπικού χαρακτήρα για λογαριασμό του Υπευθύνου Επεξεργασίας.

«*επεξεργασία*»: κάθε συλλογή, καταχώριση, οργάνωση, διάρθρωση, αποθήκευση, μεταβολή, ανάκτηση, αναζήτηση πληροφοριών, χρήση, διαβίβαση, περιορισμός ή διαγραφή των δεδομένων προσωπικού χαρακτήρα τους που έχουν περιέλθει ή θα περιέλθουν σε γνώση του Π.Φ.Σ., τόσο στο πλαίσιο των σχέσεων με εσάς όσο και στο πλαίσιο πληροφόρησης που ο Π.Φ.Σ. λαμβάνει από τρίτα, φυσικά ή νομικά, πρόσωπα ή φορείς του δημοσίου τομέα.

«*περιορισμός της επεξεργασίας*»: η επισήμανση αποθηκευμένων δεδομένων προσωπικού χαρακτήρα με στόχο τον περιορισμό της επεξεργασίας τους στο μέλλον.

«*συγκατάθεση*» του Υποκειμένου των δεδομένων: κάθε ένδειξη βούλησης, ελεύθερη, συγκεκριμένη, ρητή και εν πλήρει επιγνώσει, με την οποία το Υποκείμενο εκδηλώνει ότι συμφωνεί, με δήλωση ή με σαφή θετική ενέργεια, να αποτελέσουν αντικείμενο επεξεργασίας τα δεδομένα προσωπικού χαρακτήρα που το αφορούν.

«*τρίτος*»: οποιοδήποτε φυσικό ή νομικό πρόσωπο, δημόσια αρχή, υπηρεσία ή φορέας, με εξαίρεση το Υποκείμενο, τον Υπεύθυνο Επεξεργασίας, τον Εκτελούντα την Επεξεργασία και τα πρόσωπα τα οποία, υπό την άμεση εποπτεία του Υπευθύνου Επεξεργασίας ή του Εκτελούντος την Επεξεργασία, είναι εξουσιοδοτημένα να επεξεργάζονται τα δεδομένα προσωπικού χαρακτήρα.

«*Υπεύθυνος Επεξεργασίας*»: το νομικό πρόσωπο που καθορίζει τους σκοπούς και τον τρόπο της επεξεργασίας δεδομένων προσωπικού χαρακτήρα. Για τους σκοπούς της παρούσας Πολιτικής, ως Υπεύθυνος Επεξεργασίας θεωρείται ο Π.Φ.Σ..

«*Υποκείμενο των δεδομένων*»: κάθε ταυτοποιημένο ή ταυτοποιήσιμο φυσικό πρόσωπο στο οποίο αφορούν τα υπό επεξεργασία δεδομένα προσωπικού χαρακτήρα. Για τους σκοπούς της παρούσας Πολιτικής, ως Υποκείμενα των δεδομένων θεωρούνται τα μέλη των Φαρμακευτικών Συλλόγων της Χώρας (και τα μέλη της οικογένειάς του που τυχόν αντλούν δικαιώματα εξ αυτού του λόγου).

## Στοιχεία Επικοινωνίας

Για περαιτέρω διευκρινήσεις ή σε περίπτωση που θέλετε να ασκήσετε τα ανωτέρω δικαιώματά σας σχετικά με την επεξεργασία δεδομένων προσωπικού χαρακτήρα που δινεργείται από εμάς, μη διστάσετε να επικοινωνήσετε μαζί μας:

**Ταχυδρομική διεύθυνση**: Πειραιώς 134 & Αγαθημέρου, ΤΚ 11854, Αθήνα

**Τηλέφωνα:** 210 34 10 372, 210 34 50 753, 210 34 50 581

**Φαξ**: 210 34 59 324

**Email**: [pfs@ath.forthnet.g](mailto:pfs@ath.forthnet.g)

**Φόρμα Επικοινωνίας:** <http://www.pfs.gr/%CE%95%CF%80%CE%B9%CE%BA%CE%BF%CE%B9%CE%BD%CF%89%CE%BD%CE%AF%CE%B1.aspx>